種竹偶書
作者：劉敞
朝代：宋

paragraphs: 少有王子癖，長憐此君雅。
常嫌地喧窄，不敢謀瀟灑。
昨日山客來，勸我栽砌下。
感荷知我心，遂得移遶舍。
其中置磐石，可以措尊斚。
于此更一座，以待違名者。
山禽時復來，清囀如郊野。
其餘即無見，不辨春與夏。
吾惟厭時俗，人亦來者寡。
順然兩無議，外譽焉足假。
新筍漸盈尺，新枝已鋪瓦。
燕雀勿相驚，深沈似隆夏。